CELEX: 62013TN0659
Language: ro
Date: 2013-12-12 00:00:00
Title: Cauza T-659/13: Acțiune introdusă la 12 decembrie 2013 — Republica Cehă/Comisia

15.2.2014   
            
            
               RO
            
            
               Jurnalul Oficial al Uniunii Europene
            
            
               C 45/40
            
         Acțiune introdusă la 12 decembrie 2013 — Republica Cehă/Comisia
   (Cauza T-659/13)
   2014/C 45/70
   Limba de procedură: ceha
   
      Părțile
   
   
      Reclamantă: Republica Cehă (reprezentanți: M. Smolek și J. Vláčil, agenți)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea în întregime a Regulamentului delegat (UE) nr. 885/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului privind STI în ceea ce privește furnizarea de servicii de informații referitoare la locuri de parcare sigure și securizate pentru camioane și vehicule comerciale (JO L 247, p. 1) și
            
         
               —
            
            
               obligarea Comisiei la plata cheltuielilor de judecată.
            
         În subsidiar, reclamanta solicită Tribunalului:
   
               —
            
            
               anularea articolului 3 alineatul (1), a articolului 8 și a articolului 9 alineatul (1) litera (a) din regulamentul atacat și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv, întemeiat pe încălcarea articolului 7 alineatul (1) coroborat cu articolul 5 alineatul (1) și cu articolul 6 din Directiva 2010/40/UE (1)
               
               În această privință, reclamanta susține că, prin adoptarea regulamentului atacat, Comisia a depășit limitele abilitării cuprinse în articolul 7 alineatul (1) coroborat cu articolul 5 alineatul (1) și cu articolul 6 din Directiva 2010/40/UE.
            
         
               2.
            
            
               Al doilea motiv, întemeiat pe încălcarea articolului 290 TFUE
               În cadrul acestui motiv, reclamanta susține că, prin adoptarea regulamentului atacat, Comisia a depășit competența delegată de a adopta acte fără caracter legislativ conferită prin articolul 290 TFUE.
            
         
               3.
            
            
               Al treilea motiv, întemeiat pe încălcarea articolului 13 alineatul (2) TUE
               În această privință, reclamanta susține că, prin adoptarea regulamentului atacat, Comisia a depășit limitele competențelor care îi sunt conferite prin tratate.
            
         
      (1)  Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport (JO L 207, p. 1).